Отворено, мешовито коло – држање је за руке доле. Смер кретања је супротан кретању казаљке на сату. У овој игри примењују се обични кораци и кораци са привлачењем, али који се изводе са „поигравањем“, тј.при сваком кораку, после преношења тежине тела, у ритму осмине одигне се пета и спусти на тле, такође у ритму осмине. На тај начин при сваком кораку тело лако поиграва. Поред кретања удесно и улево, играчи се крећу назад, те понекад сувише развуку коло. Да би се коло опет скупило, на почетку играчке целине, место корака удесно изводе се кораци полудесно напред. Као украс у игри јавља се некад, на крају играчке целине, пренос тежине тела с ноге на ногу у укрштен корак напред левом удесно, што игри даје израз ведрог расположења. Ово лако коло често се користи у народу за почетак играња, као увод у игру. Играчка целина се сасоји од 4 и 2/4 такта.